

REPUBLIKA HRVATSKA

KRAPINSKO-ZAGORSKA ŽUPANIJA

 OPĆINA VELIKO TRGOVIŠĆE

 OPĆINSKO VIJEĆE

KLASA: 021-01/20-01/16

UR.BROJ: 2197/05-05-20-01

Veliko Trgovišće, 05.05.2020

Na temelju članka 95. st. 2. Zakona o komunalnom gospodarstvu («Narodne novine» broj 68/18, 110/18 - Odluka Ustavnog suda Republike Hrvatske i 32/20), Odluke o nastupanju posebnih okolnosti od 20. 03. 2020. godine, KLASA: 804-08/20-01/1, URBROJ: 531-01-20-1, Ministarstva graditeljstva i prostornog uređenja («Narodne novine» broj 33/20) i članka 35. Statuta općine Veliko Trgovišće („Službeni glasnik KZŽ“ broj: 23/09, 8/13, 6/18. i 11/20.-proč.tekst) Općinsko vijeće općine Veliko Trgovišće na 18. sjednici održanoj 05.svibnja 2020. donijelo je

O D L U K U

o oslobađanju plaćanja komunalne naknade

Članak 1.

S ciljem ublažavanja negativnih posljedica na gospodarstvo općine Veliko Trgovišće uzrokovanih koronavirusom COVID 19 i saniranja posljedica epidemije, obveznici plaćanja komunalne naknade za poslovni prostor i građevinsko zemljište koje služi obavljanju poslovne djelatnosti, a kojima je Odlukomstožera civilne zaštite RH o mjerama ograničavanja društvenih okupljanja, rada u trgovini, uslužnih djelatnosti i održavanja sportskih i kulturnih događanja naložena protuepidemijska mjera obustave poslovanja radi «posebnih okolnosti», oslobodit će se plaćanja komunalne naknade u potpunosti za period travanj, svibanj i lipanj 2020.g.

«Posebne okolnosti» podrazumijevaju događaj ili određeno stanje koje se nije moglo predvidjeti i na koje se nije moglo utjecati, a koje ugrožavaju život i zdravlje građana, imovinu veće vrijednosti, znatno narušava okoliš, narušavanju gospodarsku aktivnost i uzrokuju znatnu gospodarsku štetu, a koje su nastale u uvjetima proglašene epidemije bolesti COVID-19 uzrokovane virusom SARS CoV-2, na području Republike Hrvatske, a nastupanje istih odlukom utvrđuje ministar nadležan z agraditeljstvo.

Članak 2.

Uvjet za oslobođenje obveznika iz članka 1.ove Odluke su uredno podmirene obveze iz prethodnog razdoblja uz odstupanje u podmirenju prve rate za 2020.g. čije je dospijeće 15.travnja 2020.g.

Obveznici iz članka 1. ove Odluke oslobodit će se po službenoj dužnosti na način propisan člankom 71.n. Pravilnika o provedbi Općeg poreznog zakona („Narodne novine“ broj: 45/19, 35/20. i 43/20.)

Članak 3.

 Odredbe iz članka 1. stavka 1. ove Odluke ne primjenjuje se na poslovne prostore za koje su obveznici plaćanja komunalne naknade tijela državne vlasti te pravne osobe u vlasništvu ili čiji je osnivač Republika Hrvatska ili jedinice područne (regionalne) samouprave.

Članak 4.

 U slučaju obustave poslovanja i nakon 31.06.2020.g., ovlašćuje se Općinski načelnik da sukladno vremenu obustave i dospijeća pojedinih obroka komunalne naknade produži primjenu mjera iz ove Odluke.

Članak 5.

Ova Odluka stupa na snagu prvoga dana od dana objave u « Službenom glasniku KZŽ“

 PREDSJEDNIK

 OPĆINSKOG VIJEĆA

 Zlatko Žeinski,dipl.oec.